《李子英心远亭》
元代·成廷圭

门外黄尘扫不开，何由吹得到灵台。閒看倦鸟投林去，静爱孤云出岫来。

彭泽高人多逸兴，峨眉仙客有天才。祗今谁到悠然处，同采秋香共一杯。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。